***Kontrola plnenia uznesení***

Kontrola plnenia uznesení je predložená ako stály bod programu rokovania. Jednotlivé uznesenia Miestneho zastupiteľstva Mestskej časti Košice – Sídlisko KVP navrhujem zaradiť do úloh splnených a úloh v plnení takto :

**Úlohy splnené:**

**111 zo dňa 10.11.2015 v bode 2** MieZ MČ Košice-Sídlisko KVP

2/ žiada starostu Mestskej časti Košice-Sídlisko KVP, aby v termíne do konca roka 2015 zvolal zhromaždenie obyvateľov obce k téme zlučovania mestských častí v Košiciach a k pripravovanému referendu.

**115 zo dňa 15.12.2015 v bode a)** MieZ MČ Košice-Sídlisko KVP

žiada kontrolórku o vykonanie kontroly prečo do dňa 9. 11. 2015 nezverejnila mestská časť v súlade so zákonom o verejnom obstarávaní Súhrnnú správu o zákazkách podľa § 9 ods. 9 zákona o verejnom obstarávaní. Súhrnná správa mala byť zverejnená za III. Q. na webovej stránke MČ a na stránke úradu pre verejné obstarávanie.

**121 zo dňa 15.12.2015** MieZ MČ Košice-Sídlisko KVP

schvaľuje odpísanie dlhodobého hmotného majetku – obstaranie dlhodobého hmotného majetku (účet 042) v celkovej sume 4 531,59 € nasledovne:

1. PD – verejné WC – Moskovská trieda + vytýčenie IS v sume 2 293,09 €
2. Odvodnenie územia – Povrazova ulica v sume 265,55 €
3. PD – Tržnica – sídl. KVP Moskovská trieda v sume 661,49 €
4. Zameranie sídliska KVP – odvodnenie v sume 497,88 € + PD – odvodnenie Zombova v sume 813,58 €.

**123 zo dňa 15.12.2015** MieZ MČ Košice-Sídlisko KVP schvaľuje

podľa § 9a ods. 9 písm. c) zákona č. 138/1991 Zb. o majetku obcí v znení neskorších predpisov ročnú výšku nájomného vo výške 2,00 € za m² s DPH (bez prevádzkových nákladov) za predmet nájmu

- nebytové priestory o výmere 87,3 m², nachádzajúce sa v budove OC IV na Cottbuskej ulici č. 36, súpisné číslo II. 1560 na pozemku registra C KN, parcelné číslo 3755/16 k.ú. Grunt zapísané v LV č. 965 pre Občianske združenie Lentilka, IČO 42320909, a to z dôvodu hodného osobitného zreteľa.

Osobitný zreteľ je daný tým, že Občianske združenie Lentilka je nepodnikateľským subjektom poskytujúcim verejnoprospešné služby pre obyvateľov mestskej časti Košice – Sídlisko KVP, predovšetkým pre mladé rodiny s malými deťmi. Svojou činnosťou sa podieľa na predchádzaní vzniku krízových situácií pre vykonávanie prevencie vzniku krízy v rodine podľa §10 Zákona č. 305/2005 Z.z. o sociálnoprávnej ochrane detí a sociálnej kuratele, a to:

* organizuje programy a aktivity zamerané na utváranie a upevňovanie vzťahov medzi rodičmi a deťmi,
* organizuje a sprostredkúva kultúrne, záujmové a iné aktivity zamerané na podporu vhodného využívania voľného času detí.

**124 zo dňa 15.12.2015** MieZ MČ Košice-Sídlisko KVP schvaľuje Všeobecne záväzné nariadenie č. 26/2015, ktorým sa vyhradzujú miesta a ustanovujú podmienky na umiestňovanie volebných plagátov počas volebnej kampane na verejných priestranstvách Mestskej časti Košice-Sídlisko KVP podľa predloženého návrhu.

**125 zo dňa 15.12.2015** MieZ MČ Košice-Sídlisko KVP schvaľuje doplnenie Zásad informovanosti občanov prostredníctvom komunikačných prostriedkov Mestskej časti Košice-Sídlisko KVP podľa predloženého návrhu.

**126 zo dňa 15.12.2015** MieZ MČ Košice-Sídlisko KVP schvaľuje doplnenie Rokovacieho poriadku komisií

Miestneho zastupiteľstva MČ Košice–Sídlisko KVP podľa predloženého návrhu.

**127 zo dňa 15.12.2015** MieZ MČ Košice-Sídlisko KVP, v súlade s platnými ústavnými zákonmi, zákonmi a ostatnými všeobecne záväznými právnymi predpismi

1/ schvaľujeVšeobecne záväzné nariadenie Mestskej časti Košice-Sídlisko KVP č. 27/2015, ktorým sa ruší Všeobecne

záväzné nariadenie č.9/2006 o podmienkach podnikania

a o predajnom a prevádzkovom čase v obchodných prevádzkach a prevádzkach služieb na území Mestskej časti Košice-Sídlisko KVP účinné od 20. 09. 2006 v znení neskorších zmien

a doplnkov,

2/ vyhovujeProtestu prokurátora Pd 99/15/8803-4 zo dňa 30. 10. 2015 podanému proti časti Všeobecne záväzného nariadenia č.9/2006 o podmienkach podnikania a o predajnom

a prevádzkovom čase v obchodných prevádzkach a prevádzkach služieb na území Mestskej časti Košice-Sídlisko KVP tak, že ruší predmetné Všeobecne záväzné nariadenie č. 9/2006 v plnom rozsahu, ktorého súčasťou sú aj protestom prokurátora napadnuté časti Všeobecne záväzného nariadenia Mestskej časti Košice-Sídlisko KVP č. 9/2006 ako nezákonné,

3/ žiada primátora Mesta Košice MUDr. Richarda Rašiho, PhD. a Mestské zastupiteľstvo Košice, aby bezodkladne zabezpečili aktualizáciu, prípadne vypracovanie nového Všeobecne záväzného nariadenia mesta Košice č. 42 o usmerňovaní ekonomickej a inej činnosti slúžiacej obyvateľom a o podmienkach povoľovania predajného a prevádzkového času na území mesta Košice.

**132 zo dňa 15.12.2015 v bode 2 a 3** MieZ MČ Košice-Sídlisko KVP

2/ ukladákontrolórke Mestskej časti Košice-Sídlisko KVP vykonať kontroluprenájmu hnuteľného majetku mestskej časti za rok 2015,

3/ ukladákontrolórke Mestskej časti Košice-Sídlisko KVP vykonať kontrolujednotlivých odpovedí (či bolo odpovedané riadne a v stanovenej lehote) na interpelácie poslancov za rok 2015.

**- navrhujem zaradiť medzi splnené úlohy**

**Úlohy v plnení :**

**122 zo dňa 15.12.2015** MieZ MČ Košice-Sídlisko KVP schvaľuje dotáciu pre:

a/ Rodičovské združenie pri Materskej škole Dénešova 53, Košice na služby logopéda v materskej škole vo výške

330,- €,

b/ Rodičovské združenie pri Materskej škole Hemerkova 26, Košice na služby logopéda v materskej škole vo výške

330,- €,

c/ Rodičovské združenie pri Materskej škole Čordákova 17, Košice na služby logopéda v materskej škole vo výške

330,- €,

d/ Rodičovské združenie pri Materskej škole Húskova 45, Košice na služby logopéda v materskej škole vo výške

330,- €,

e/ Rodičovské združenie pri Materskej škole Cottbuská 34, Košice na služby logopéda v materskej škole vo výške

330,- €.

**132 zo dňa 15.12.2015 v bode 1** MieZ MČ Košice-Sídlisko KVP

1/ ukladákontrolórke Mestskej časti Košice-Sídlisko KVP vykonať kontrolu odmeňovania pracovníkov mestskej časti podľa zákona č. 553/2003 Z. z. za rok 2015,

**- navrhujem zaradiť medzi úlohy v plnení**

Spracovala : Ing. Mária Gamcová, PhD.

zástupca starostu

Košice, 12. február 2016